अड़ीबाजी में पूर्व विधायक अर्जुन पलिया गिरफ्तार जमानत मिली
पिपरिया | जमीन विवाद में मारपीट और 20 लाख की अड़ीबाजी मामले के आरोपी पूर्व विधायक अर्जुन पलिया को मंगलवार दोपहर 1.40 बजे शोभापुर रोड तिराहे स्थित उनके ऑफिस से पुलिस ने गिरफ्तार कर लिया। उन्हें सिटी थाने लाया गया। दोपहर 2.40 बजे कड़ी सुरक्षा व्यवस्था में कोर्ट में पेश किया। शाम करीब 4.40 बजे पलिया को कोर्ट से जमानत मिल गई। वे शाम 5 बजे बाहर आ गए। करीब 3 घंटे तक चले घटनाक्रम पर लोगों की नज़र लगी रही। पलिया की गिरफ्तारी होने के बाद उनके समर्थक पुलिस थाने और कोर्ट के बाहर एकत्र हो गए। कार्रवाई के दौरान पलिया के दोनों बेटे सतपाल और आदित्य पलिया लगातार रहे।
झूठी शिकायत की गई-पलिया
कोर्ट से बाहर आने के बाद पलिया ने सफाई दी और कहा- उनके खिलाफ षडयंत्रपूर्वक झूठा केस दर्ज कराया गया। फंसाने के लिए अड़ीबाजी का केस भी जोड़ दिया। जबकि शिकायकर्ताओं से मेरा आमना-सामना ही नहीं हुआ। ऐसे में अड़ीबाजी कहा से हो गई। मुझे षडयंत्र करके फंसाया जाता है। जमीन की नापतौल सरकारी विभाग कर चुका है। जिसमें मेरी और शिकायतकर्ता की जमीन के बीच में सरकारी गोहा (रास्ता) है। मामूली बात को जबरन तूल दिया गया। नपाई के दस्तावेज हमारे पास हैं। हमने किसी की जमीन पर कब्जा नहीं किया न अड़ीबाजी की।
पुलिया की गिरफ्तारी के बाद सिटी पुलिस थाना परिसर और कोर्ट में कड़े सुरक्षा इंतजाम रहे। थाना प्रभारी एसआर झा, एसएस चौहान, दीपक नायक सहित आधा दर्जन से ज्यादा पुलिसकर्मी तैनात रहे। कोर्ट परिसर के बाहर भी गहमा-गहमी रही।
खेत पर कब्जा छोड़ने के लिए 20 लाख मांगने का आरोप
एसडीओपी कमलेश कुमार के मुताबिक 29 जुलाई को संदीप पिता भरतसिंह पटेल ने पूर्व विधायक अर्जुन पलिया के खिलाफ शिकायत की थी। आरोप थे पलिया व अन्य 4 लोगों ने संदीप के दो एकड़ खेत में लगी धान फसल को ट्रैक्टर चलाकर नष्ट दिया। खेत पर कब्जा मांगा। दो एकड़ खेत के एवज में 20 लाख रुपए मांगे और अड़ीबाजी की। जांच के बाद पलिया के खिलाफ बनखेड़ी थाने में केस दर्ज किया गया था। इसी सिलसिले में मंगलवार को गिरफ्तारी की गई।
bho_Deva hin_Deva hin_Deva hin_Deva bho_Deva hin_Deva hin_Deva